На основу члана 46. став 1. тачка 8 и члана 66. став 5. Закона о локалној самоуправи („Службени гласник РС“, број 129/2007, 83/2014 - други закон, 101/2016 - други закон, 47/2018 и 111/2021 – други закон), члана 56. став 1. тачка 12) Статута Града Ниша („Службени лист Града Ниша“, број 88/2008, 143/2016 и 18/2019) и члана 117. став 3. Пословника Скупштине Града Ниша („Службени лист Града Ниша“, 6/2017),

Градско веће Града Ниша, на седници одржаној 14.12.2022. године, разматрајући **Амандман 37**, број 1129-02 од 13.12.2022. године, који је поднео одборник Скупштине Града Ниша Миодраг Станковић,

**п р е д л а ж е**

Скупштини Града Ниша да **одбије Амандман 37**, број 1129-02 од 13.12.2022. године, који је поднео одборник Скупштине Града Ниша Миодраг Станковић на члан 9. Предлога одлуке о буџету Града Ниша за 2023. годину.

**О б р а з л о ж е њ е**

Одборник Скупштине Града Ниша Миодраг Станковић, поднео је Амандман 37, број 1129-02 од 13.12.2022. године, на члан 9., став 1. Предлога одлуке о буџету Града Ниша за 2023. годину.

Чланом 117. став 3. Пословника Скупштине Града Ниша(„Службени лист Града Ниша“, 6/2017), прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебно.

Овим амандманом предлаже се смањење планираних средства намењених за реализацију програма 4 - Развој туризма за 10.000.000 динара, а увећање апропријације немањене за реализацију програма управљача јавног пута, у истом износу ради обезбеђења пружних прелаза, постављање заштитне ограде дуж пруге у целом градском језгру, постављање лавиринтске капије на свим пружним прелазима у граду.

Предлогом одлуке о буџету Града Ниша за 2023. годину је за изградњу Аква парка планирано 600.000.000 динара за наставак радова по закљученим појединачним уговорима. За реализацију програма управљача јавног пута на апропријацији намењеној за програмску активност управљање и одржавање саобраћајне инфрактруктуре, планирано је 559.000.000 динара, више за 79.000.000 динара у односу на планирана средства ребалансом за 2022.годину, а у складу са усвојеним јавним политикама и предлогом Канцеларије за локални економски развој.

На основу наведеног, Градско веће Града Ниша предлаже Скупштини Града Ниша да одбије овај амандман.

Број:1331-1/37/2022-03

У Нишу, 14.12.2022. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**